ฮั่งเส็งปิดพุ่ง 311.12 จุด ขานรับตลาดหุ้นจีนดีดตัว
ฮั่งเส็งปิดพุ่ง 311.12 จุด ขานรับตลาดหุ้นจีนดีดตัว
9 พ.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 311.12 จุด หรือ 1.27% ปิดวันนี้ที่ 24,889.03 จุด โดยได้รับแรงหนุนจากหุ้นกลุ่มทรัพยากรที่ดีดตัวขึ้นอย่างแข็งแกร่ง รวมถึงเม็ดเงินจากจีนที่ไหลเข้าอย่างต่อเนื่อง นอกจากนี้ ฮั่งเส็งยังได้รับปัจจัยบวกจากตลาดหุ้นจีนที่มีเสถียรภาพมากขึ้น โดยดัชนีเซี่ยงไฮ้คอมโพสิตตลาดหุ้นจีนปิดดีดตัวขึ้นในวันนี้ หลังจากที่ปิดในแดนลบ 5 วันทำการติดต่อกัน